Et tændt strygejern var i eftermiddags skyld i en mindre brand i en villa udenfor Mariager.

Datteren i huset var alene hjemme i landejendommen, da hun opdagede branden. Det var et tændt strygejern i et arbejdsværelse der havde antændt en brand. Pigen ringede straks til alarmcentralen, og der blev sendt i alt 10 mand afsted og slukningskøretøjer fra Hobro og Mariager. Branden kom hurtigt under kontrol og der er ikke sket noget med andre dele af huset, det er kun gået ud over det arbejdsværelse strygejernet stod i.